Ласицкене етхуанэуи токIуэ
Ди лъахэгъу цIэрыIуэ Ласицкене (Кучинэ) Марие етхуанэу къэралым и чемпион щыхъуащ иджыблагъэ Челябинск щекIуэкIа Урысей Федерацэм атлетикэ псынщIэмкIэ и гъэмахуэ зэхьэзэхуэм.
Лъагэу дэлъеинымкIэ зэпеуэм Ласицкене къыщыпэлъэщын аргуэру къыхэкIакъым. Дыщэ медалыр зыIэригъэхьэн папщIэ ар ирикъуащ къызэринэкIа 1 метрымрэ сантиметр 92-мрэ, нэхъыбэж зэрыхузэфIэкIыр нэхъапэм мызэ-мытIэу къигъэлъэгъуа пэтми.
Зэхьэзэхуэм етIуанэ увыпIэр щызыубыда Королёвэ Кристинэ ди лъахэгъум сантиметри 4-кIэ къыкIэрыхуащ.
Мэзкуу Къанщобий.
